**Сценарий представления на Новый год**

***Иванова Маргарита Спиридоновна***

*учитель начальных классов*

*МБОУ "Хорулинская СОШ имени Е. К. Федорова"*

*Республика Саха (Якутия), Нюрбинский улус, с. Сайылык*

**«Эриэппэ» остуоруйа геройдарынан представление «Тигр харыйата»**

 Ойуурга Тигр харыйа симии сылдьар. О5онньор кэлэр (сүгэлээх). Харыйаны көрөн үөрэр:

- Хата бэртээхэй харыйа турар эбит дии, дьиэбиттэн да чугас. (кэрдээри сүгэтин хостуур)

 Харыйа кэнниттэн Тигр тахсар:

- Дорообо. Харыйабын ыйытыга суох кэрдэн илдьэ бараары гынныҥ дуо? Мин биир усулуобуйалаахпын, ону толордоххуна харыйабын эйиэхэ бэлэхтиэм.

- Ол тугуй? Кыаллар буолла5ына, толорон бөҕө буолла5а дии, - о5онньор истэрдии бэлэмнэнэр.

 Тигр этэр:

- Саҥа Дьыл саамай үөрүүлээх бырааһынньык. Ол гынан баран, бары-барыта ситэри эрэ буолла5ына бырааһынньыктаа5ы настарыанньа көтө5үллэр. Дьээ, ону эн толкуйдаа уонна толор, оччо5о харыйа эйиэнэ буолуо.

 О5онньор толкуйдуу сатыыр, онтон эмээхсинин ыҥырар:

- Эмээхсиэн кэл эрээ!

 Эмээхсин кэлэр. О5онньор этэр:

-Харыйа буллум. Ол гынан баран Тигр ыарахан сорудах биэрдэ. Бары-барыта ситэри буолла5ына настарыанньа көтө5үллэр диир. Толкуйдуох, туох эбитэ буолла?!

 Иккиэн толкуйдуу сатаан баран, эмээхсин сиэн кыыһы ыҥырар:

- Сиэнчээниэм, кэл эрэ!

 Сиэн кыыс киирэр. Эмээхсин этэр:

- Тигр ыарахан сорудах биэрдэ. Бары-барыта ситэри буолла5ына настарыанньа көтө5үллэр диир. Толкуйдуох, туох эбитэ буолла?!

 Үһүөн толкуйдуу сатыыллар. Сиэн кыыс ытын ыҥырар:

- Жучка, кэл эрэ.

 Ыттара сүүрэн киирэр. Кыыс этэр:

- Тигр ыарахан сорудах биэрдэ. Бары-барыта ситэри буолла5ына настарыанньа көтө5үллэр диир. Толкуйдуох, туох эбитэ буолла?!

 Бары толкуйдуу сатыыллар. Ыт куосканы ыҥырар:

-Мурка, кэл эрэ.

 Куоска киирэр. Ыт куоска5а этэр:

- Тигр ыарахан сорудах биэрдэ. Бары-барыта ситэри буолла5ына настарыанньа көтө5үллэр диир. Толкуйдуох, туох эбитэ буолла?!

 Бары толкуйдуу сатыыллар. Куоска кутуйа5ы ыҥырар:

-Кутуйахчааммыат, кэл эрэ.

 Кутуйах киирэр. Куоска этэр:

- Тигр ыарахан сорудах биэрдэ. Бары-барыта ситэри буолла5ына настарыанньа көтө5үллэр диир. Толкуйдуох, туох эбитэ буолла?!

 Токуйдууллар. Кыайан толкуйдаабаттар, Тигртан ыйыталлар:

-Толкуйдуу сатаатыбыт да, кыайан быһаарбатыбыт.

 Тигр үөрбүт сирэйдээх, кэлэр уонна этэр:

- Эһиги кыайан быһаарбатаххыт, эппиэтэ бу баар (барыларын ыйан көрдөрөр). Бары бииргэ буоллахпытына туох барыта кыаллар. Бу харыйабын эһиэхэ бэлэх уунабын.

 Бары:

-Махтанабыт. Саҥа Дьылынан, саҥа дьолунан! Бары хороводтуо5уҥ! (хороводтуу-хороводтуу тахсан бараллар).